b"\n_START_ARTICLE_\nBritney (album)\n_START_SECTION_\nProdukcija\n_START_PARAGRAPH_\nBritney Spears je pred izzidom oznanila, da veliko gradiva za njen tretji glasbeni album odra\xc5\xbea, kdo je in da ga je zaradi tega poimenovala Britney. Britney Spears je za album Britney posnela triindvajset pesmi, za album pa je izbrala dvanajst najbolj\xc5\xa1ih, kar pa naj bi bil zanjo najte\xc5\xbeji del procesa snemanja. Prvi dve pesmi, ki jih je Britney Spears napisala, sta bili pesmi \xc2\xbbI'm So Curious\xc2\xab\xc2\xa0in \xc2\xbbDear Diary\xc2\xab, ki sta \xc5\xbee iz\xc5\xa1li na njenih prvih dveh albumih. Obe naj bi ji bilo la\xc5\xbeje napisati, saj je pri pisanju sodelovala s svojo skupino tekstopiscev._NEWLINE_Britney Spears si je preprosto izmislila zgodbe, ki so jih kasneje vklju\xc4\x8dili na pesmi, pevka pa je sama napisala melodijo in besedilo. \xc2\xbbTo je bil prvi album, za katerega sem dejansko pisala, zato sem si vzela svoj \xc4\x8das,\xc2\xab\xc2\xa0je dejala. \xc2\xbbKo sem torej dejansko poslu\xc5\xa1ala celoten album, sem vedela, da je veliko posebnej\xc5\xa1i. Ne vem, \xc4\x8de sem najbolj\xc5\xa1a tekstopiska na svetu, vendar sem se ob delu zelo zabavala in upam, da se bom z vajo \xc5\xa1e izbolj\xc5\xa1ala.\xc2\xab_NEWLINE_Britney Spears ni napisala pesmi\xc2\xa0\xc2\xbbI Love Rock 'n Roll\xc2\xab, ki jo je v originalu izdala glasbena skupina Arrows in jo je Joan Jett s skupino Blackhearts leta 1981 spremenila v uspe\xc5\xa1nico, vendar si je pevka \xc5\xbeelela posneti svojo razli\xc4\x8dico pesmi z R&B producentom Rodneyjem Jerkinsom in Coreyjem Chaseom. Poleg Rodneyja Jerkinsa, ki je produciral njeno verzijo pesmi\xc2\xa0\xc2\xbb(I Can't Get No) Satisfaction)\xc2\xab\xc2\xa0in druge pesmi na njenem prej\xc5\xa1njem albumu, je Britney Spears sodelovala tudi z glasbeno skupino The Neptunes. Kanalu MTV je povedala: \xc2\xbbMedtem, ko sem bila na svoji zadnji turneji, me je navdihnilo veliko hip-hop in R&B glasbe. Navdihoval me je Jay-Z in glasbena skupina The Neptunes.\xc2\xab\xc2\xa0Zalo\xc5\xbebi Jive je povedala: \xc2\xbbRes sem si \xc5\xbeelela delati z glasbeno skupino The Neptunes in res sem si \xc5\xbeelela, da bi bila Britney malce bolj umazana in zabavna.\xc2\xab_NEWLINE_Zaradi \xc2\xbbbolj umazanega\xc2\xab\xc2\xa0zvoka Britney Spears, ki pa ni presegal nekaj kletvic, so glasbeni kritiki menili, da je pevka prerasla svoje ob\xc4\x8dinstvo. Dejala je: \xc2\xbbMoj namen ni zapustiti mlaj\xc5\xa1e obo\xc5\xbeevalce. \xc5\xbdelim si le, da bi za\xc4\x8dela zanimati tudi starej\xc5\xa1o generacijo. Ne morem posneti tretjega dela albuma ...Baby One More Time. Moram se spremeniti in moliti, da bo ljudem to v\xc5\xa1e\xc4\x8d.\xc2\xab_NEWLINE_Posnela je pesem z Justinom Timberlakeom, naslovljeno kot \xc2\xbbWhat It's Like To Be Me\xc2\xab. O sodelovanju z njim je Britney Spears povedala: \xc2\xbbMoram re\xc4\x8di, da sem bila na za\xc4\x8detku malce \xc5\xbeiv\xc4\x8dna. Navajena sem na producente okoli mene in to se mi zdi kot delo. In grem tja in delam in posnamem svoje vokale in delam. In menila sem, da bo na za\xc4\x8detku nekoliko neprijetno, saj sem bila ob snemanju svojih vokalov z njim precej \xc5\xbeiv\xc4\x8dna.\xc2\xab\xc2\xa0Max Martin, ki je napisal tudi njeno pesem\xc2\xa0\xc2\xbbOverprotected\xc2\xab, na kateri poje: \xc2\xbbMorali boste gledati z moje perspektive/ Moram narediti nekaj napak, da ugotovim, kdo sem/ In ne smete biti tako prekleto za\xc5\xa1\xc4\x8ditni\xc5\xa1ki\xc2\xab\xc2\xa0(\xc2\xbbYou're gonna have to see through my perspective/ I need to make mistakes just to learn who I am/ And I don't want to be so damn protected\xc2\xab), je razlo\xc5\xbeil, da jo vsi okoli nje ocenjujejo.\n_START_SECTION_\nSprejem kritikov\n_START_PARAGRAPH_\nGlasbeni kritiki so albumu Britney na za\xc4\x8detku dodeljevali povpre\xc4\x8dne ocene. Kritiki s spletne strani Metacritic so v \xc5\xa1estnajstih ocenah albumu dodelili 54 to\xc4\x8dk od 100._NEWLINE_Albumu so kasneje kritiki s spletnih strani za\xc4\x8deli dodeljevati pozitivnej\xc5\xa1e ocene. Novinar s spletne strani Allmusic je, na primer, ki je albumu dodelila 4,5 zvezdice od 5, saj naj bi pesmi in njihovi naslovi dokazovali, da je ta album \xc2\xbbdelo, s katerim si prizadeva poglobiti svojo osebnost, s \xc4\x8dimer postaja bolj odrasla, a \xc5\xa1e vedno razpoznavna Britney.\xc2\xab V nasprotju s tem je revija Rolling Stone o albumu napisala:\xc2\xa0\xc2\xbbBritney dokazuje o\xc4\x8ditno: Spearsova je samo \xc5\xa1e mesec dni oddaljena od svojih dvajsetih in o\xc4\x8ditno je, da mora odrasti, \xc4\x8de \xc5\xbeeli, da se razume s svojimi obo\xc5\xbeevalci.\xc2\xab_NEWLINE_1000. \xc5\xa1tevilko revije Entertainment Weekly, izdano 4. julija 2008, so posvetili 1000 najbolj\xc5\xa1im filmom, televizijskim serijam, albumom, knjigam in podobno, izdanih med letoma 1983 in 2008. V \xc4\x8dlanku: \xc2\xbbKlasika: Glasba\xc2\xab\xc2\xa0je album Britney zasedel sedemindevetdeseto mesto na seznamu njihovih 100 najbolj\xc5\xa1ih albumov.\n_START_SECTION_\nDose\xc5\xbeki na lestvicah\n_START_PARAGRAPH_\nAlbum Britney je debitiral na prvem mestu ameri\xc5\xa1ke glasbene lestvice Billboard 200, saj je \xc5\xbee v prvem tednu od izzida prodal ve\xc4\x8d kot 746.000 kopij izvodov, s \xc4\x8dimer je presegel prodajo albuma Invincible Michaela Jacksona. Album Britney je zasedel prvo mesto kanadske lestvice z 44.550 prodanimi izvodi in tako prekosil album glasbene skupine Pink Floyd, Echoes: The Best of Pink Floyd, ki je prodal 28.894 kopij, ki se je tistega tedna prav tako prvi\xc4\x8d pojavil na tej lestvici. V naslednjem tednu je album Britney z 55% ni\xc5\xbejo prodajo (prodal je le 337.000 kopij) zasedel drugo mesto na ameri\xc5\xa1ki glasbeni lestvici. V tretjem tednu od izzida je prodaja upadla \xc5\xa1e za 34% na 451.000 prodanih izvodov, predvsem zaradi za\xc4\x8detka po\xc4\x8ditni\xc5\xa1ke sezone, ter tako pristal na tretjem mestu lestvice Billboard 200, takoj za dvema na novo uvr\xc5\xa1\xc4\x8denima albuma. V \xc4\x8detrtem tednu se je album z 17% manj\xc5\xa1o prodajo pomaknil na peto mesto lestvice, v tistem tednu pa je z 264.000 prodanimi izvodi album v celoti prodal 2 milijona kopij. Zatem se je prodaja pove\xc4\x8dala za 13%, in album je s skoraj 300.000 prodanimi kopijami pristal na drugem mestu ameri\xc5\xa1ke glasbene lestvice, na tretje mesto pa se je spustil Enyin album A Day Without Rain. Zaradi izzida novega filma Britney Spears, Ve\xc4\x8d kot dekle in s pomo\xc4\x8djo za\xc4\x8detka turneje Dream Within a Dream Tour je album zasedel \xc5\xa1tirinajsto mesto na lestvici Billboard 200 in se po\xc4\x8dasi pomikal proti vrhu lestvice, v naslednjem tednu je namre\xc4\x8d zasedel \xc5\xbee deveto mesto na lestvici in album je leta 2002 v Zdru\xc5\xbeenih dr\xc5\xbeavah Amerike po podatkih Nielsen SoundScana prodal 3,3 milijona kopij._NEWLINE_Ker je album debitiral na prvem mestu lestvice Billboard 200, je Britney Spears postala edina \xc5\xbeenska ustvarjalka v zgodovini Nielsen SoundScana, katere prvi trije albumi so debitirali na vrhu te lestvice, s \xc4\x8dimer si je zagotovila prvo mesto na tedenski lestvici, hkrati pa je album postal tudi drugi najuspe\xc5\xa1nej\xc5\xa1i album leta - takoj za NSYNC-ovim albumom Celebrity, ki je po podatkih Nielsen SoundScana \xc5\xbee v prvem tednu od izzida prodal 1,88 milijona kopij. Album Britney pa je najuspe\xc5\xa1nej\xc5\xa1i album \xc5\xbeenske ustvarjalke ali ustvarjalk leta 2001, s \xc4\x8dimer je prehitel celo album glasbene skupine Destiny's Child, Survivor, ki je v prvem tednu od izzida prodal 663.000 kopij, ter album  All For You Janet Jackson, ki jih je prodal 605.000. Poleg tega je album z 588.000 prodanimi kopijami zasedel \xc5\xa1tiriinosemdeseto mesto na seznamu najbolje prodajanih albumov vseh \xc4\x8dasov po podatkih glasbenega kluba BMG, takoj za albumom Celine Dion Celine Dion (624.000) in soundtrackom za film Tr\xc4\x8deni profesor 2 (642.000)._NEWLINE_Na japonski glasbeni lestvici je album Britney z 66.900 prodanimi kopijami izvodov v prvem tednu od izzida debitiral na \xc4\x8detrtem mestu. Album je od takrat prodal 250.000 kopij na Japonskem in prejel platinasto certifikacijo. Od takrat je prejel tudi dvakratno platinasto certifikacijo v Avstraliji, kjer je na dr\xc5\xbeavni lestvici zasedel \xc4\x8detrto mesto. V Zdru\xc5\xbeenem kraljestvu je album na lestvici debitiral na \xc4\x8detrtem mestu in za prejel 300.000 prodanih kopij preko trgovin na drobno platinasto certifikacijo. Album je na britanski glasbeni lestvici ostal \xc5\xa1estintrideset tednov. Do danes je album Britney prodal 316.944 kopij v Kanadi, s \xc4\x8dimer je bil veliko manj uspe\xc5\xa1en kot njeni prej\xc5\xa1nji albumi. Leta 2002 je album Britney prejel dvakratno platinasto certifikacijo s strani organizacije IFPI za ve\xc4\x8d kot 2 milijona prodanih kopij izvodov v evropskih dr\xc5\xbeavah. Debitiral je tudi na drugem mestu francoske lestvice, kjer je od takrat prodal 425.000 izvodov.\n_START_SECTION_\nPromocija\n_START_PARAGRAPH_\nZgodaj leta 2001 se je Britney Spears prvi\xc4\x8d pojavila na Super Bowlu XXXV in tam nastopila 28. januarja tistega leta. Potem, ko se je pojavila v televizijski specijalki z naslovom \xc2\xbbTotal Britney Live\xc2\xab, kjer je zapela svoje pesmi z albuma Oops!...I Did It Again in nove pesmi z albuma Britney. V Zdru\xc5\xbeenih dr\xc5\xbeavah Amerike je Britney Spears 10. septembra tistega leta v oddaji The Rosie O'Donnell Show nastopila s pesmijo\xc2\xa0\xc2\xbbI'm a Slave 4 U\xc2\xab. Kasneje se je na televiziji pojavila \xc5\xa1e 11. oktobra v oddaji Tonight Show with Jay Leno, 5. novembra v oddaji The Rosie O'Donnell Show in 6. novembra tistega leta v oddaji The Late Show With David Letterman. 18. novembra 2001 je Britney Spears v \xc5\xbeivo nastopila na koncertu iz MGM Grand Las Vegasa, predvajanem na kanalu HBO. Na\xc4\x8drtovali so, da se ji bo na odru ob izvajanju uspe\xc5\xa1nice Sonnyja & Cher,\xc2\xa0\xc2\xbbThe Beat Goes On\xc2\xab, pesmi, ki jo je leta 1999 za svoj debitantski album, ...Baby One More Time, posnela tudi Britney Spears, pridru\xc5\xbeila \xc5\xa1e Cher, vendar je bila pevka nastop prisiljena odpovedati, saj je pri\xc5\xa1lo do konflikta na promocijskem nastopu v Evropi, kjer je promovirala njen prihajajo\xc4\x8di glasbeni album, Living Proof._NEWLINE_6. septembra tistega leta je Britney Spears premierno izvedla svoj prvi singl z albuma,\xc2\xa0\xc2\xbbI'm a Slave 4 U\xc2\xab, na podelitvi nagrad MTV Video Music Awards leta 2001 v centru Lincoln v metropolitanski operni hi\xc5\xa1i v New York Cityju. Nastop, katerega tema je bila d\xc5\xbeungla, je vklju\xc4\x8deval tudi \xc5\xbeivega belega tigra in rumenega pitona, zaradi \xc4\x8desar je organizacija PETA Britney Spears, saj naj bi s tem kr\xc5\xa1ila pravice \xc5\xbeivali. Naslednjega ve\xc4\x8dera, 7. septembra, je Britney Spears izvedla duet z Michaelom Jacksonom na njegovem koncertu\xc2\xa0\xc2\xbbMichael Jackson: praznovanje 30. obletnice\xc2\xab\xc2\xa0v New Yorku. Duet je nastopil s pesmijo\xc2\xa0\xc2\xbbThe Way You Make Me Feel\xc2\xab. \xc5\xa0tevilka revije Rolling Stone, na naslovnici katere je bila Britney Spears, je iz\xc5\xa1la 13. septembra. 13. septembra je bila pevka v Avstraliji za tiskovno konferenco v Sydneyju za mednarodno promocijsko turnejo za njen album, vendar pa so konferenco odpovedali, saj naj bi bila v lu\xc4\x8di teroristi\xc4\x8dnih napadov v Zdru\xc5\xbeenih dr\xc5\xbeavah Amerike neprimerna. Britney Spears je odlo\xc4\x8ditev razlo\xc5\xbeila z besedami: \xc2\xbbMislim, da ni primerno, da imam tukaj v Avstraliji tiskovno konferenco ob izzidu mojega albuma.\xc2\xab 12. januarja 2002 je Britney Spears priredila tiskovno konferenco v hotelu Carlton v Cannesu, Francija. Obiskala je tudi podelitev nagrad NRJ Music Awards leta 2002 na mednarodni glasbeni konferenci v Cannesu._NEWLINE_Britney Spears je pesem\xc2\xa0\xc2\xbbI'm Not a Girl, Not Yet a Woman\xc2\xab\xc2\xa0prvi\xc4\x8d izvedla 5. novembra v oddaji The Rosie O'Donnell Show, dan kasneje, na dan, ko je iz\xc5\xa1el album Britney, pa \xc5\xa1e v oddaji The Late Show With David Letterman. Britney Spears je z uspe\xc5\xa1nico\xc2\xa0\xc2\xbbI'm a Slave 4 U\xc2\xab\xc2\xa03. decembra nastopila v oddaji The Late Show With David Letterman. Naslednjega ve\xc4\x8dera, 4. decembra 2001, je pesem\xc2\xa0\xc2\xbbI'm a Slave 4 U\xc2\xab\xc2\xa0izvedla na podelitvi nagrad Billboard Music Awards v Las Vegasu na odru znotraj hotela Bellagio. Podelitev nagrad je kanal Fox predvajal tistega dne ob osmih zve\xc4\x8der._NEWLINE_9. januarja 2002 je Britney Spears pesem\xc2\xa0\xc2\xbbI'm Not a Girl, Not Yet a Woman\xc2\xab\xc2\xa0izvedla na 25. podelitvi nagrad American Music Awards. Nato je 2. februarja gostila epizodo NBC-jeve oddaje Saturday Night Live. Njena nova reklama za podjetje Pepsi (to je bila tudi druga reklama, ki jo je posnela za to podjetje), se je premierno predvajala 3. februarja na Foxu med Super Bowlom. Britney Spears je 4. februarja nastopila v enourni epizodi oddaje The Oprah Winfrey Show. 9. februarja je na prireditvi NBA All-Star Game izvedla pesem \xc2\xbbI'm Not a Girl, Not Yet  Woman\xc2\xab. Nato je s to pesmijo \xc5\xa1e enkrat nastopila v oddaji The Tonight Show with Jay Leno 11. februarja 2002. V Veliki Britaniji je Britney Spears album promovirala z intervjujem v oddaji The Frank Skinner Show, ki je 26. januarja 2002 iz\xc5\xa1el na britanskem kanalu ITV1._NEWLINE_Februarja 2002 je dejala, da bo tisti mesec s promoviranjem albuma zelo zaposlena. 6. februarja je ponovno obiskala NBC-jevo oddajo Today Show. 11. februarja je nastopila v oddaji Tonight Show With Jay Leno, na Valentinovo, 14. februarja, pa v oddaji The Rosie O'Donnell Show. Nato se je 18. februarja pojavila v oddaji Live! With Regis and Kelly, 22. februarja pa v oddaji The View. Istega dne je nastopila na 44. podelitvi grammyjev._NEWLINE_Nato je Britney Spears na podelitvi nagrad NRJ Music Awards v Franciji leta 2002 izvedla pesem \xc2\xbbI'm a Slave 4 U\xc2\xab. Istega leta je organizirala tiskovno konferenco na Japonskem, s katero je promovirala svoj debitantski film in hkrati tudi album. Posnela je tudi veliko reklam na Japonskem in v Koreji, naslovljenih kot \xc2\xbbPepsi FIFA World 2002\xc2\xab. V Avstraliji je priredila tiskovno konferenco z Dyanom Lewisom in vodila oddajo, naslovljeno kot \xc2\xbbPepsi Live\xc2\xab, v kateri je zapela nekaj pesmi iz albuma Britney in promovirala film Ve\xc4\x8d kot dekle. V Mehiki je priredila tiskovno konferenco v juliju 2002. Tudi na Nizozemskem je album in film promovirala s tiskovno konferenco._NEWLINE_Britney Spears se je pojavila v nem\xc5\xa1kih pogovornih oddajah Boulevard Bio in Niemand ist Perfekt, ki sta obe iz\xc5\xa1li 15. januarja 2002 in v katerih je govorila o svojem albumu in svojem debitantskem filmu. V Veliki Britaniji je 16. januarja tistega leta nastopila s pesmijo\xc2\xa0\xc2\xbbOverprotected\xc2\xab\xc2\xa0v oddaji Top of the Pops. V Avstraliji je nastopila v intervjuju v \xc5\xbeivo v oddaji The Saturday Show, ki je iz\xc5\xa1la 26. januarja. V Nem\xc4\x8diji je 23. marca s svojo uspe\xc5\xa1no balado\xc2\xa0\xc2\xbbI'm Not a Girl, Not Yet a Woman\xc2\xab\xc2\xa0nastopila v oddaji Wetten, dass..?. V Mehiki je 23. julija nastopila v mehi\xc5\xa1ki oddaji Otro Rollo.\n_START_SECTION_\nSingli\n_START_PARAGRAPH_\nPesem\xc2\xa0\xc2\xbbI'm a Slave 4 U\xc2\xab, prvi singl z albuma Britney, je napisal in produciral hip-hop duet The Neptunes. Z ve\xc4\x8dplastnimi vokali in ritmom je pesem pokazal bolj odraslo Britney Spears in jo oddaljil od njenih mlaj\xc5\xa1ih obo\xc5\xbeevalcev. Pesem je na britanski glasbeni lestvici zasedel \xc4\x8detrto mesto, premierno pa se je predvajal na podelitvi nagrad MTV Video Music Awards; nastop so kritizirali, saj so bile vanj vklju\xc4\x8dene \xc5\xbeive \xc5\xbeivali. Videospot, ki ga je re\xc5\xbeiral Francis Lawrence, je bil leta 2002 nominiran za tri nagrade MTV Video Music Awards, pesem sama pa je zasedla sedemindvajseto mesto na ameri\xc5\xa1ki glasbeni lestvici, lestvici Billboard Hot 100, \xc5\xa1e preden je komercialno iz\xc5\xa1el._NEWLINE_Pesem\xc2\xa0\xc2\xbbOverprotected\xc2\xab\xc2\xa0je v Zdru\xc5\xbeenem kraljestvu, Avstraliji in Kanadi iz\xc5\xa1la kot drugi singl z albuma Britney, medtem ko so pesem\xc2\xa0\xc2\xbbI'm Not a Girl, Not Yet a Woman\xc2\xab\xc2\xa0kot drugi singl z albuma izdali v Zdru\xc5\xbeenih dr\xc5\xbeavah Amerike in Evropi. V Zdru\xc5\xbeenih dr\xc5\xbeavah Amerike je kot tretji singl z albuma iz\xc5\xa1el remix pesmi \xc2\xbbOverprotected\xc2\xab in pristal na \xc5\xa1estosemdesetem mestu lestvice Billboard Hot 100. Za remix pesmi so posneli drug videospot. Pesem \xc2\xbbOverprotected\xc2\xab\xc2\xa0je bila nominirana za grammyja v kategoriji za \xc2\xbbnajbolj\xc5\xa1i \xc5\xbeenski pop vokalni nastop\xc2\xab. Singl je bil izredno uspe\xc5\xa1en v Evropi, kjer je na britanski glasbeni lestvici zasedel \xc4\x8detrto mesto._NEWLINE_Pesem\xc2\xa0\xc2\xbbI'm Not a Girl, Not Yet a Woman\xc2\xab, ki je bila izdana tudi kot tematska pesem filma Ve\xc4\x8d kot dekle, se je postopno ujemala z izzidom filma. Singl so napisali Max Martin, Rami in britanski pevec ter tekstopisec Dido, zasedla pa je drugo mesto na britanski glasbeni lestvici. Pesem se ni uvrstila na ameri\xc5\xa1ko glasbeno lestvico, Billboard Hot 100, in se ni pogosto vrtela na pop radijskih postajah._NEWLINE_Pesem\xc2\xa0\xc2\xbbI Love Rock 'n' Roll\xc2\xab\xc2\xa0je sredi leta 2002 kot singl iz\xc5\xa1la v Avstraliji, Kanadi in Evropi, z izjemo Francije, kjer so namesto slednje kot singl izdali pesem\xc2\xa0\xc2\xbbAnticipating\xc2\xab, kasneje pa so jo novembra tistega leta naknadno izdali \xc5\xa1e v Veliki Britaniji. V originalu je pesem posnela slavna Joan Jett, sicer pa je bil singl vklju\xc4\x8den tudi na soundtrack filma Ve\xc4\x8d kot dekle. Izzid pesmi je sovpadal z izzidom filma v Avstraliji in Evropi in DVD izzidom filma v Veliki Britaniji; ker so ga izdajali samo ob izzidu tega filma na DVD-ju ali v kinematografih, pesem kot singl nikoli ni iz\xc5\xa1la v Zdru\xc5\xbeenih dr\xc5\xbeavah Amerike. Kakorkoli \xc5\xbee, pesem je zasedla trinajsto mesto na britanski glasbeni lestvici._NEWLINE_Pesem\xc2\xa0\xc2\xbbAnticipating\xc2\xab, podobna mnogim pesmim iz osemdesetih, je kot singl ekskluzivno iz\xc5\xa1la v Franciji, skupaj z nizom posebej za to naro\xc4\x8denih remixov. Pesem, ki so jo napisali Brian Kierulf, Josh Schwartz in Britney Spears sama, je bila promovirana z nastopom v \xc5\xbeivo na turneji Dream Within a Dream Tour in videospotom. Kasneje so jo izdali tudi v Braziliji._NEWLINE_Pesem\xc2\xa0\xc2\xbbBoys\xc2\xab\xc2\xa0je iz\xc5\xa1la kot \xc4\x8detrti singl z albuma Britney v Severni Ameriki in peti singl v Evropi in Avstraliji. Namesto verzije pesmi z albuma so izdali remix razli\xc4\x8dico pesmi \xc2\xbbBoys\xc2\xab. Pesem so vklju\xc4\x8dili na soundtrack za tretji del filmov iz serije Austin Powers. Nova verzija remixa pesmi, ki ga je posnel duet The Neptunes (ki so napisali in producirali tudi originalno verzijo pesmi), je vklju\xc4\x8devala besedilo iz mo\xc5\xa1ke perspektive, ki ga je pel Pharrell. Pesem se je uvrstila med prvih deset pesmi na britanski glasbeni lestvici, kjer je zasedel sedmo mesto, kljub temu pa je v Zdru\xc5\xbeenih dr\xc5\xbeavah Amerike postal eden izmed najmanj uspe\xc5\xa1nih singlov._NEWLINE_Pesem \xc2\xbbThat's Where You Take Me\xc2\xab\xc2\xa0so kot singl izdali na Filipinih leta 2003 preko CD-ja skupaj z nastopi v \xc5\xbeivo iz njene turneje Dream Within a Dream Tour in s pesmijo \xc2\xbbWhen I Found You\xc2\xab\xc2\xa0kot B-stran. Je pop balada, ki jo je v sodelovanju z Brianom Keirlurfom in Joshuo Schwartzem napisala in producirala Britney Spears."